**מבצע מגן הפרת** (בטורקית: **Fırat Kalkanı Operasyonu** או: **Cerablus Harekâtı**) היה מבצע צבאי של הכוחות המזוינים של טורקיה שהתנהל בצפון סוריה, סמוך לגבול עם טורקיה, המבצע החל ב-24 באוגוסט 2016 והסתיים ב-29 במרץ 2017. המטרות המוצהרות של המבצע הן לכבוש את העיירה ג'ראבלס מידי ארגון הטרור המדינה האסלאמית, לפגוע בארגוני הטרור בצפון סוריה, המוציאים לפועל פעולות טרור בטורקיה, וכן למנוע מהכורדים להקים את כורדיסטן הסורית לכל אורך הגבול עם טורקיה. על פי אנליסטים מסוימים המטרה העיקרית של הטורקים היא לפגוע בכורדים.

זו הייתה הפעם הראשונה בה תקפו מטוסי טורקיה בשטח סוריה מאז הפלת המטוס הרוסי בנובמבר 2015, והמבצע הקרקעי הראשון שם מאז שינוי מקום קברו של סולימאן שאה, סבו של מייסד האימפריה העות'מאנית עות'מאן הראשון, בפברואר 2015.

הרקע למבצע
----------

טורקיה סבלה מגל טרור בשנה שקדמה למבצע, שכלל ירי ארטילרי מאסיבי לשטח המדינה ופיגועים קטלניים. ארבעה ימים לפני תחילת המבצע אירע פיגוע התאבדות בחתונה כורדית בגזיאנטפ בו נרצחו 54 בני אדם. יום לפני המבצע פונו באמצעות אוטובוסים אזרחים טורקיים מגבול סוריה במטרה לשמור על שלומם.

מהלך המבצע
----------

### כיבוש ג'ראבלס (24 באוגוסט)

בשעות הבוקר של ה-24 באוגוסט, החל צבא טורקיה לבצע ירי ארטילריה ומרגמות על העיר הסורית ג'ראבלס, בנוסף להפצצת מטרות על ידי חיל האוויר הטורקי. מאוחר יותר באותו היום, טנקי מערכה טורקיים החלו לחצות את הגבול יחד עם אנשי הכוחות המיוחדים של הכוחות המזוינים של טורקיה, שם הצטרפו אל מאות מאנשי הצבא הסורי החופשי. בעת התקדמותם הרגו כ-46 אנשי דאעש. מטוסי חיל האוויר האמריקאי ושאר חברי הקואליציה סייעו לכוחות הטורקים. 

מספר שעות לאחר פתיחת המערכה, כבשו הכוחות הטורקיים, בסיוע המיליציה לגיון שאם (אנ'), את הכפר תל-קטליג'ה לאחר שכוחות המדינה האסלאמית נסוגו ממנו על מנת להגן על ג'ראבלס. מאוחר יותר, כבשו כוחות הצבא הסורי החופשי ארבעה כפרים נוספים, בהם תל-שאהיר.

בסוף היום דווח כי כוחות צבא טורקיה וכוחות המורדים, בסיוע חיל האוויר האמריקאי, כבשו את עיירת הגבול ג'ראבלס, ולא נתקלו בהתנגדות עזה מצד כוחות המדינה האסלאמית. המרכז הסורי לזכויות אדם אישר שכוחות הצבא הסורי החופשי השתלטו כמעט ולחלוטין על העיירה. לכוחות הצבא הסורי החופשי היה הרוג יחיד וכעשרה פצועים, בעוד שצבא טורקיה סיים את היום ללא נפגעים.

נשיא טורקיה, רג'פ טאיפ ארדואן, הכריז כי מטרת המבצע היא לפגוע בארגוני הטרור שבצפון סוריה, בהם המדינה האסלאמית והמפלגה הדמוקרטית המאוחדת בסוריה, המוציאים לפועל מתקפות טרור חוזרות ונשנות בטורקיה.

### התקדמות הכוחות הטורקיים-סוריים והקונפליקט עם הכוחות הסוריים הדמוקרטיים (24–25 באוגוסט)

בשעות הערב של ה-24 באוגוסט אמר סגן נשיא ארצות הברית דאז ג'ו ביידן כי הוא מצפה שהכוחות הכורדים מהכוחות הסוריים הדמוקרטיים והיחידות להגנת העם ייסוגו אל מעבר לנהר הפרת. הכוחות הכורדים לא שעו להצהרתו של ביידן, ולא נסוגו. בו בזמן, החלו התנגשויות וחילוי אש בין כוחות הצבא הסורי החופשי וצבא טורקיה לבין הכוחות הסוריים הדמוקרטיים, בעוד שני הצדדים מבצעים השתלטויות על כפרים שאנשי המדינה האסלאמית נטשו. עד סוף היום כבשו כוחות הצבא הסורי החופשי שישה כפרים נוספים.

בבוקר ה-25 באוגוסט, נכנסו כ-20 טנקים טורקים נוספים אל שטח סוריה. במהלך היום נטען כי כוחות היחידות להגנת העם נסוגו מהשטח שעליו שלטו ממערב לנהר הפרת, והשליטה עברה למועצת הצבא של מנביג' (אנ'). אף על פי כן, צבא טורקיה טען כי כוחות היחידות להגנת העם לא נסוגו מהשטח, ובמהלך היום נורתה אש ארטילרית לעבר מוצביהם.

בו בזמן, המשיך העימות נגד כוחות המדינה הסלאמית, והכוחות הסוריים והטורקים כבשו מספר כפרים מידיהם. מאוחר יותר באותו היום הודיע שר הביטחון הטורקי, פיקרי אישיק (אנ'), כי כוחות צבא טורקיה מוודאים שלא נשארו לוחמים של המדינה הסלאמית בעיירה ג'ראבלס. עד סוף היום התקדמו הכוחות הטורקיים עוד מספר קילומטרים דרומה, בעודם נלחמים באנשי הצבא הסורי החופשי, ברובם כורדים.

### חציית נהר סג'ור ונסיגת היחידות להגנת העם (26–29 באוגוסט)

ב-26 באוגוסט, נטען כי כל כוחות היחידות להגנת העם נסוגו אל הצד המזרחי של נהר הפרת כתוצאה מהלחץ שהפעיל צבא טורקיה, ושהשליטה עברה לחלוטין לידיהם של אנשי הכוחות הסוריים הדמוקרטיים. אף על פי כן, ב-28 באוגוסט דווח כי כרטיסי זיהוי וכלי נשק של היחידות להגנת העם נמצאו בשטחי אמרנה, דבר שכביכול העיד על השארותם של לוחמי היחידות להגנת העם ממערב לפרת.

ב-27 באוגוסט החל צבא טורקיה להפציץ עמדות שנשלטו על ידי הכוחות הסוריים הדמוקרטיים בכפר אמרנה, עשרה קילומטר מדרום לג'ראבלס, ובהפצצה נפגעו מספר מטרות אזרחיות לאחר ההפצצות, החלו כוחות הצבא הסורי החופשי, בסיוע טורקי, לנסות לכבוש שטחים מידי הכוחות הסוריים הדמוקרטיים, וכבשו שני כפרים. בתגובה, מספר קבוצות ערביות מהכוחות הסוריים הדמוקרטיים הודיעו כי הן ישלחו כוחות שיסייעו לאנשי מועצת הצבא של ג'ראבלס.

מאוחר יותר באותו היום חייל טורקי אחד נהרג ושלושה נפצעו בעקבות פגיעת טיל נ"ט בטנק בו שהו.

בו בזמן, כוחות הצבא הסורי החופשי החלו לנקות את ג'ראבלס ממוקשים ומטעני חבלה שהונחו שם על ידי אנשי המדינה האסלאמית לפני נסיגתם. אנשי הצלב האדום טורקים חילקו מזון לכ-5,000 אנשים בג'ראבלס לאחר שהכפר נוקה ממוקשים. במהלך אותו יום, ניצלו אנשי המדינה האסלאמית את הקונפליקט בין הצבא הסורי החופשי לבין הכוחות הסוריים הדמוקרטיים וכבשו את הכפר אל-ראי ועוד מספר כפרים לידו.

ב-28 באוגוסט נהרגו 45 אזרחים בשתי הפצצות שונות של צבא טורקיה ברחבי צפון סוריה, ובנוסף נהרגו ארבעה חמושים מהיחידות להגנת העם. במהלך היום החלו כוחות המורדים, בסיוע טורקי, לתקוף עמדות של הצבא הסורי החופשי וכבשו מספר רב של כפרים.

ב-29 באוגוסט כבשו הכוחות הטורקיים-סורים את שארית הכפרים שהיו בשליטת הצבא הסורי החופשי מצפון לנהר סג'ור, בנוסף לשלושה כפרים נוספים מדרום לו. בנוסף, במהלך היום הושמדה מכונית תופת ממערב לג'ראבלס על ידי כוחות מצבא סוריה החופשי ללא נפגעים.

### היום השביעי

ב-30 באוגוסט נפגע טנק טורקי מטיל נ"ט שנורה על ידי כוחות הכורדים. שלושה חיילים נפגעו.

מהבית הלבן נמסר שאובמה ייפגש עם ארדואן בוועידת G-20 בסין.

### ספטמבר

ב-3 בספטמבר שלח הצבא הטורקי כוחות שריון לאזור נוסף בסוריה, המרוחק כ-55 ק"מ מהעיירה ג'אראבלוס.

ב-22 בספטמבר התפוצץ לראשונה (מאז החל המבצע) טיל שנורה על ידי דאעש על העיירה קיליס בדרום טורקיה, באזור הומה אדם בשעות הצהריים. דווח על 6 נפגעים, מתוכם 5 ילדים, כולם פליטים סורים שנמלטו לקיליס הטורקית.

ב-26 בספטמבר הכריז דובר ממשלת טורקיה נומאן קורטולמוש כי כוחות המיליציה הצבאית של הכורדים הסוריים YPG נמצאים בתהליך של נסיגה מזרחית לנהר הפרת.

### אוקטובר 2016 - מרץ 2017

ארדואן מודיע על כך שהיעד הבא הוא העיר "אל-באב" הנמצאת בשליטת דאעש וכוחות המבצע החלו להתקדם לעבר העיר. 

נכון לפברואר 2017, 8 ניסיונות של כוחות המבצע להיכנס לתוך העיר נבלמו על ידי דאעש, כשמניין החיילים ההרוגים מצבא טורקיה עומד על למעלה מ-56, מהם שניים נחטפו והוצאו להורג בסרטון שהופץ ברחבי האינטרנט.

הקושי בלקיחת העיר הביא לכך שארדואן נאלץ להסתייע בתמיכת רוסיה, המספקת גם היא סיוע אווירי לכוחות הקרקעיים, ותמיכת אסד, שצבאו החל להתקדם גם הוא אל עבר העיר מכיוון דרום בכוונה לנצור אותה בין כוחותיו לבין הכוחות הטורקיים.

ב-29 במרץ הכריזה טורקיה על סיום המבצע.

כ-10 חודשים לאחר סיום המבצע, ב-20 בינואר 2018, פתחה טורקיה במבצע ענף זית שמטרתו על פי טורקיה הוא "חיסול הטרור הכורדי במחוז עפרין".

תגובות למבצע
------------

שר החוץ של טורקיה, מבלוט צ'בושאולו, אמר כי המדינה תעשה "כל שיידרש" על מנת שהמורדים הכורדים בסוריה ישובו לאזור שממזרח לנהר הפרת. שר הפנים הטורקי, אפקאן עלא, מסר כי המבצע יימשך עד שיוסר איום דאעש על המדינה באזור ג'ראבלס.

משרד החוץ הסורי פרסם הודעת גינוי לפלישת טורקיה למדינה, ומסר כי מבצע בשטחה של סוריה צריך להיות מתואם עם השלטון הסורי. בנוסף, האשים המשרד כי בכוונתה של טורקיה להחליף את ארגון המדינה האסלאמית בארגוני טרור אחרים.

ראש המפלגה הדמוקרטית המאוחדת בסוריה, סאלח מוסלם, גינה את פלישת טורקיה והוסיף כי היא תיכשל בשל כניסתה ל"בוץ הסורי". דובר הזרוע הצבאית של המפלגה, היחידות להגנת העם, גינה אף הוא את הפלישה בשל היותה "פעולה אגרסיבית" בענייניה הפנימיים של סוריה.

ראו גם
------

* מבצע ענף זית

הערות שוליים
------------

1. 1 2 3 4 5 6  ‏ live turkish military coalition forces launch euphrates shield operation in jarablus
2. ↑  רועי קייס, טנקים טורקיים נכנסו לסוריה, ארדואן: "נשים סוף לפיגועים", באתר ynet, 24 באוגוסט 2016
3. 1 2 3  רועי קייס, טורקיה והקואליציה בהובלת ארה"ב החלו במבצע נגד דאעש בגבול סוריה, באתר ynet, 24 באוגוסט 2016
4. 1 2 3 4 5 6 7  מערכת וואלה! חדשות‏, טנקים חצו את הגבול לצפון סוריה; "נפגע בדאעש ובכורדים", באתר וואלה!‏, 24 באוגוסט 2016
5. ↑  Turkey pushes into Syria to hold the line against Kurds, באתר FT, אוגוסט 2016
6. ↑  Turkey’s ‘Euphrates Shield’ aimed to wipe out IS, stop Kurdish advances, באתר Asia Times, אוגוסט 2016
7. ↑  Analysts: Euphrates Shield operation targets Kurds, not Islamic State, באתר TASS, אוגוסט 2016
8. 1 2 3  IS conflict: Turkey-backed Syrian rebels take Jarablus, באתר BBC
9. ↑  מניין ההרוגים עולה ל-54 בפיגוע בחתונה בטורקיה, באתר YeniSafak
10. ↑  מקסים לנגו, טורקיה מאשרת: הצבא החל בפעילות קרקעית נגד דאעש על אדמת סוריה, באתר חדשות 0404‏, 24 באוגוסט 2016
11. ↑  Turkish jets bomb Daesh targets in Jarabulus, באתר Trend News Agency, ‏24 באוגוסט 2016 (באנגלית) (ארכיון).
12. ↑  Turkish tanks cross Syrian border to free IS-group held town, באתר France 24, ‏24 באוגוסט 2016 (באנגלית).
13. ↑  סוכנויות הידיעות‏, המבצע הטורקי משיג את המטרה: "השתלטנו על מעוז דאעש בצפון סוריה", באתר וואלה!‏, 24 באוגוסט 2016
14. ↑  רועי קייס ורויטרס, המבצע הטורקי בסוריה: מטוסים אמריקניים הצטרפו לתקיפות, באתר ynet, 24 באוגוסט 2016
15. ↑  Turkish-led forces capture first village in northern Syria, באתר Al-Masdar News, ‏24 באוגוסט 2016 (באנגלית).
16. ↑  Turkish military, US-led coalition launch operation to sweep Islamic State from Syrian town, באתר ABC, ‏24 באוגוסט 2016 (באנגלית).
17. ↑  ג'רמי בנדר, Turkish forces and US-backed Syrian rebels have captured a key ISIS border crossing, באתר business insider, ‏24 באוגוסט 2016 (באנגלית).
18. ↑  YPG: We will not retreat from west of Euphrates, באתר ANF news, ‏24 באוגוסט 2016 (באנגלית).
19. 1 2  Clashes break out between Turkish-backed rebels and Syrian Democratic Forces, באתר aranews, ‏25 באוגוסט 2016 (באנגלית) (ארכיון).
20. 1 2  איזאט צ'רקטיל, Turkish-backed rebels fight US-backed rebels in Aleppo, באתר Al-Masdar News, ‏24 באוגוסט 2016 (באנגלית).
21. ↑  The countryside of Jarablos witnesses the first clash between the fighters of the faction that controlled Jarablos city against Syria Democratic Forces, באתר המרכז הסורי לזכויות אדם, ‏25 באוגוסט 2016 (באנגלית).
22. ↑  ליזי דירדן, Syria war: More than 20 Turkish tanks cross border at Jarablus in second day of offensive against Isis and Kurds, באתר האינדפנדנט, ‏25 באוגוסט 2016 (באנגלית).
23. ↑  Syrian Kurdish YPG says it returned to base after Manbij's capture, רויטרס, ‏25 באוגוסט 2016.
24. ↑  Turkey fires on U.S.-backed Kurdish militia in Syria offensive, רויטרס, ‏25 באוגוסט 2016.
25. ↑  The SDF and rebels advance over IS in Menbej and Jarablis, באתר המרכז הסורי לזכויות אדם, ‏25 באוגוסט 2016 (באנגלית).
26. ↑  ג'וסי אנסור, Turkey risks all-out war with Kurds in Syria after air strike kills 35 civilians, באתר הדיילי טלגרף, ‏28 באוגוסט 2016 (באנגלית).
27. ↑  לית' פאדל, YPG withdraws from Menbeij amid Turkish pressure, באתר Al-Masdar News, ‏26 באוגוסט 2016 (באנגלית).
28. ↑  פול אנטונופולוס, Photos: FSA & Islamists near Jarabulus find YPG ID cards, weapons, באתר Al-Masdar News, ‏28 באוגוסט 2016 (באנגלית).
29. ↑  Turkey ratchets up Syria offensive, says warplanes hit Kurdish militia, רויטרס, ‏27 באוגוסט 2016.
30. ↑  לית' פאדל, Turkish-backed rebels advance against US-backed rebels, באתר Al-Masdar News, ‏27 באוגוסט 2016 (באנגלית).
31. ↑  Kurdish-aligned group in north Syria says targeted by Turkish warplanes, באתר Al-Masdar News, ‏27 באוגוסט 2016 (באנגלית).
32. ↑  Turkey targets Kurdish forces south of Syria's Jarablus, באתר אל ג'זירה, ‏28 באוגוסט 2016 (באנגלית).
33. ↑  Free Syrian Army fighters clearing mines in Jarablus, באתר hurriyet daily news, ‏27 באוגוסט 2016 (באנגלית).
34. ↑  Türk Kızılayı Cerablus'ta yardım dağıttı, באתר אל ג'זירה, ‏28 באוגוסט 2016 (בטורקית).
35. ↑  פיונה קיטינג, Isis recaptures Syrian border town al-Rai after defeat in Jarablus by Turkish-backed rebels, באתר International Business Times, ‏27 באוגוסט 2016 (באנגלית).
36. ↑  פול אנטונופולוס, Reports: Further civilians killed near Jarabulus by Turkey, באתר Al-Masdar News, ‏28 באוגוסט 2016 (באנגלית).
37. ↑  סטיוארט ויליאמס וליאל אבו רהאל, Turkey ramps up Syria offensive with deadly bombings, באתר Yahoo!, ‏28 באוגוסט 2016 (באנגלית).
38. 1 2  פול אנטונופולוס, Fifth Day of Turkey’s Syria intervention explained, באתר Al-Masdar News, ‏28 באוגוסט 2016 (באנגלית).
39. 1 2  Conitnued bombardment by Turkish forces on Jarablis countryside, באתר המרכז הסורי לזכויות אדם, ‏29 באוגוסט 2016 (באנגלית).
40. ↑  פול אנטונופולוס, Free Syrian Army engage with ISIS and YPG this morning in Jarablus, באתר Al-Masdar News, ‏29 באוגוסט 2016 (באנגלית).
41. ↑  המבצע מתרחב: טורקיה פתחה חזית נוספת בצפון סוריה, באתר וואלה